Alexandru Cordoș, candidatul Partidului Social Democrat pentru președinția Consiliului Județean Cluj-Napoca, susține în campania sa electorală fermierii mici. PSD vrea să creeze o cooperare modernă între producătorii locali și consumatori, fără să depindă de intermediari.
Începând cu 9 iunie, PSD va lansa un program amplu de a promova fermele locale, astfel încât se vor crea mai multe centre de colectare a produselor agricole, acestea devenind mai ușor de cumpărat și de comercializat. Aici, mai mulți asociați mici se vor uni și își vor putea vinde marfa împreună, pentru a primi prețuri mai corecte și pentru a putea garanta calitate consumatorilor.
Din mijlocul pieței Ion Meșter din Mănăștur, Alexandru Cordoș, după ce a vorbit cu vânzătorii prezenți, spune într-un videoclip despre cum au depus proiecte pentru înființarea a trei astfel de centre, în Turda, Huedin și Dej. Din aceste puncte de colectare, produsele agricole vor fi vândute în piețe și în marile lanțuri de magazine.
Produs de GAZETA PRODUCTION SRL, la comanda PSD – ORGANIZAȚIA JUDEȚEANĂ CLUJ, Cod mandatar financiar: 21240002